Renaissance (albumas)
Renaissance (dar vadinamas Act I: Renaissance) – septintasis amerikiečių atlikėjos Beyoncé studijinis albumas, išleistas 2022 m. liepos 29 d. Albumas sukurtas ir įrašytas COVID-19 pandemijos metu, siekiant klausytojams sukurti jausmą, primenantį naktinį klubą, todėl dainose gausu šokių muzikos elementų, taip pat dainos iškart pereina viena iš kitos, lyg jas grotų DJ. „Renaissance“ susilaukė didžiulio kritikų pripažinimo ir pasiekė pirmąją vietą daugelio šalių albumų reitinguose. Tarp jų – ir JAV „Billboard 200“ reitinge, per pirmąją savaitę pardavus 332 tūkstančius kopijų. 2022 m. lapkričio mėnesio duomenimis, JAV parduota virš milijono albumo kopijų ir jis tapęs platininiu. Lietuvos albumų reitinge albumas pasiekė antrąją vietą. 2023 m. vykusiuose „Grammy“ adpdovanojimuose „Renaissance“ laimėjo apdovanojimą už geriausią šokių/elektroninės muzikos albumą, taip pat nominuotas metų albumo kategorijoje. Daina „Break My Soul“ laimėjo apdovanojimą už geriausią šokių/elektroninės muzikos įrašą bei buvo nominuota metų dainos ir metų įrašo kategorijose. Daina „Plastic Off the Sofa“ laimėjo apdovanojimą už geriausią tradicinio R&B atlikimą, o „Cuff It“ – už geriausią R&B dainą. Daina „Virgo's Groove“ taip pat nominuota geriausio R&B atlikimo kategorijoje. Laimėjusi šiuos apdovanojimus, atlikėja iš viso buvo laimėjusi 32–iejus „Grammy“ apdovanojimus ir tapo rekordininke, aplenkus prieš tai 22 metus rekordininku buvusį Vengrijos ir Jungtinės Karalystės dirigentą Georg Solti, kuris laimėjęs 31–ą apdovanojimą.